Sonetti (Salin)
On mailma suljettu multa,
 En armaani silmiä nää,
 Se rinnassain tunnetta, tulta
 Virittelee säihkyävää.
 Vaan talttuos vihani vuo,
 Siks’ kunnes sen raivota suon,
 Ei silloin vankilat saa
 Mua estää, ei vaikenemaan.

 Ajan kohdusta ritari saattaa
 Syntyä kuolematon,
 Min’ aseet kauvaksi kantaa
 Ja kilpenä totuus on.
 Hän uhmaten syöksyvi taistoon,
 Lippunsa tunnus on tää:
 ”Suuri totuus on ja se voittoon
 Vie, hetki kun ennättää”.

Runot